

**ประกาศสำนักวิทยบริการและเทคโนโลยีสารสนเทศ มหาวิทยาลัยเทคโนโลยีราชมงคลธัญบุรี**

**เรื่อง พัสดุที่ไม่จำเป็นต้องใช้ในราชการ**

 **-------------------------------**

 ด้วยสำนักวิทยบริการและเทคโนโลยีสารสนเทศ จะดำเนินการจำหน่ายพัสดุที่ไม่จำเป็นต้องใช้ในราชการ รายการลิฟท์โดยสารอาคารเรียนรวมและปฏิบัติการ 13 ชั้นที่รื้อถอด จำนวน 4 ชุด ราคากลางเป็นเงินรวมทั้งสิ้น 200,000.- บาท (สองแสนบาทถ้วน) เหมารวมราคาเดียว รายละเอียดตามแนบท้ายประกาศขายทอดตลาดที่แนบ

เงื่อนไข

1. พัสดุที่ไม่จำเป็นต้องใช้ในราชการ รายการลิฟท์โดยสารอาคารเรียนรวมและปฏิบัติการ 13 ชั้นที่รื้อถอด จำนวน 4 ชุด จำหน่ายโดยวิธีทอดตลาด **ตามประมวลกฎหมายแพ่งและพาณิชย์ มาตรา 509 - มาตรา 517**
2. ผู้ประสงค์จะเข้าประมูลราคาต้องดาวโหลดเอกสารรายละเอียดและประกาศเอง และลงชื่อขึ้นทะเบียน ผู้เข้าประมูล **ณ ที่ทำการตึกอาคารเรียนรวมและปฏิบัติการ 13ชั้น สำนักวิทยบริการและเทคโนโลยีสารสนเทศ เวลา 10.00-11.00 น. ในวันที่ 1 มีนาคม 2564** โดยให้นำบัตรประชาชนหรือบัตรที่ราชการออกให้ โดยสำเนาบัตรประชาชนและทะเบียนบ้าน พร้อมรับรองสำเนาก่อนมอบให้คณะกรรมการหรือเจ้าหน้าที่ขึ้นทะเบียนผู้ประมูลไว้เป็นหลักฐาน และคณะกรรมการฯ จะทำการขาย ตั้งแต่เวลา 11.0 น. เป็นต้นไป โดยจะดูสภาพของที่จะขายทอดตลาด ณ สถานที่ประมูลของสำนักวิทยบริการและเทคโนโลยีสารสนเทศ และดำเนินการจำหน่ายในคราวเดียวกัน
3. พัสดุที่ไม่จำเป็นต้องใช้ในราชการ ลิฟท์โดยสารอาคารเรียนรวมและปฏิบัติการ 13 ชั้นที่รื้อถอด จำนวน 4 ชุดที่นำออกขายทอดตลาด ขายตามสภาพที่ปรากฏ ณ วันประมูล ผู้ประมูลไม่อาจเรียกร้องหรือร้องขอให้ มหาวิทยาลัยฯ ดำเนินการอย่างหนึ่งอย่างใดเพื่อขอให้ปรับปรุงเปลี่ยนแปลง ให้พัสดุมีสภาพดีขึ้นได้
4. ผู้ประมูลราคาได้จะต้องชำระเงินตามช่องทางที่ราชการกำหนด และจะต้องรับพัสดุที่ประมูลได้ไปจากมหาวิทยาลัยฯ ทันที และหากผู้ประมูลราคาไม่นำพัสดุนั้นออกไป มหาวิทยาลัยฯ จะไม่รับผิดชอบต่อความเสียหายอันอาจจะเกิดขึ้นได้ และสงวนสิทธิดำเนินการอย่างใดอย่างหนึ่ง ตามที่มหาวิทยาลัยฯ เห็นสมควร และหากมีค่าใช้จ่ายหรือความเสียหายเกิดขึ้นผู้ประมูลได้จะต้องรับผิดชอบ
5. ผู้สนใจติดต่อสอบถามรายละเอียดได้ที่ งานพัสดุ สำนักวิทยบริการและเทคโนโลยีสารสนเทศ มหาวิทยาลัยเทคโนโลยีราชมงคลธัญบุรี โทรศัพท์ 0 2549 3078 ในวันและเวลาราชการ

 ประกาศ ณ วันที่ 17 เดือน กุมภาพันธ์ พ.ศ. 2564

(นายนิติ วิทยาวิโรจน์)

ผู้อำนวยการสำนักวิทยบริการและเทคโนโลยีสารสนเทศ

**มาตรการการคัดกรองผู้เข้าประมูลราคาพัสดุชำรุดไม่ใช้ในราชการ**

**เพื่อเฝ้าระวังการแพร่ระบาดของโรค COVID – 19**

 เพื่อให้การดำเนินการจำหน่ายพัสดุที่ไม่จำเป็นต้องใช้ในราชการ รายการ ลิฟท์โดยสารอาคารเรียนรวมและปฏิบัติการ 13 ชั้นที่รื้อถอด จำนวน 4 ชุด ดำเนินการไปตามด้วยความเรียบร้อย ดังนั้น ผู้ดำเนินการประมูลและผู้เข้าประมูล จึงต้องปฏิบัติตามมาตรการควบคุมโรคที่กำหนดอย่างเคร่งครัด เพื่อป้องกันการระบาดระลอก 2 อาจเกิดขึ้น สำหรับมาตรการแนวป้องกัน มีดังต่อไปนี้

 มหาวิทยาลัยเทคโนโลยีราชมงคลธัญบุรี ผู้ประสงค์ที่จะเข้าเสนอราคาต้องผ่านการคัดกรองการเข้า-ออกอาคาร เพื่อป้องกันเชื้อโรค ไวรัสCOVID-19 ดังนี้

* 1. ผู้ดำเนินการประมูลและผู้เข้าประมูล ต้องใส่หน้ากากอนามัยตลอดเวลา ล้างมือให้สะอาด หรือ ใช้เจลล้างมือ
	2. ผู้ดำเนินการประมูลและผู้เข้าประมูล ต้องยินยอมให้ฝ่ายจัดการตรวจวัดอุณหภูมิ ไม่เกิน 37.5 องศาเซลเซียส (ติดสติกเกอร์) หากสูงเกิน 37.5 องศาเซลเซียส จะไม่อนุญาตให้เข้าร่วมขบวนการประมูล
	3. ในกรณีที่มีจำนวนผู้ดำเนินการประมูลและผู้เข้าประมูลมีจำนวนมาก มหาวิทยาลัยฯ จำกัดจำนวนการเข้าพื้นที่ของผู้ประมูลในแต่ละพื้นที่ ให้ระยะห่างกันอย่างน้อย 1 เมตร หรือมีพื้นที่ 5 ตารางเมตรต่อคน โดยดูตามสภาพแต่ละพื้นที่ของที่พักพัสดุที่รอการประมูล
	4. ในกรณีที่มีผู้ประมูลหลายคน (มากกว่า 50 คน) มหาวิทยาลัยฯ อาจจัดสถานที่ดำเนินการประมูลโดยให้ผู้ประมูลมีระยะห่างกัน อย่างน้อย 2 เมตร หรือมีพื้นที่ 5 ตารางเมตรต่อคน และอาจใช้ป้ายผู้เสนอราคา เข้าสู้ราคาแทนวาจา

 **1.5 มาตรการการคัดกรองผู้เข้าประมูลราคาพัสดุพัสดุที่ไม่จำเป็นต้องใช้ในราชการ รายการ ลิฟท์โดยสารอาคารเรียนรวมและปฏิบัติการ 13 ชั้นที่รื้อถอด** **จำนวน 4 ชุด เพื่อเฝ้าระวังการแพร่ระบาดของโรค COVID – 19 ฉบับนี้ เป็นส่วนหนึ่งของประกาศ การประมูลราคาขายทอดตลาด พัสดุชำรุดไม่ใช้ในราชการ ประจำปี 2563 ของสำนักวิทยบริการและเทคโนโลยีสารสนเทศ ผู้เข้าประมูลที่ไม่ปฏิบัติตามมาตรการข้างต้น มหาวิทยาลัยฯ มีสิทธิ์ตัดสิทธิ์การยื่นเสนอราคาประมูลในครั้งนี้**

 สำนักวิทยบริการและเทคโนโลยีสารสนเทศ

 มหาวิทยาลัยเทคโนโลยีราชมงคลธัญบุรี